Roosõielised

Roosõielised (Rosaceae) on suve- ja igihaljaste puittaimede (väga harva ka liaanide) ning mitmeaastaste, harvem üheaastaste õistaimede sugukond roosilaadsete seltsist.

Roosõieliste sugukonda kuulub nii puid, põõsaid kui rohttaimi. Kokku umbes 3000–4000 liiki 100–120 perekonnast. 

Teised andmed on veidi tagasihoidlikumad: sugukonda kuulub umbes 2830 liiki ligi 95 perekonnast. Kõige suuremad perekonnad on toompuu Prunus (430 liiki), kortsleht Alchemilla (270 liiki), pihlakas Sorbus (260 liiki), viirpuu Crataegus [260 liiki), tuhkpuu Cotoneaster (260 liiki) ja murakas Rubus (250 liiki). 

Enamik sellesse sugukonda kuuluvaid liike kasvab põhjapoolkeral.

Morfoloogilisi iseloomujooni 
Enamasti vahelduvad lehed; abilehed on üldjuhul olemas ning need võivad olla või mitte olla leherootsuga liitunud
liit- ja lihtlehed
õied enamasti viietised (harved neljatised); harilikult aktinomorfsed; õied üksikult või koos – õisikutena
üldjuhul esinevad nii kroon- kui ka tupplehed, sageli ka välistupp
viljatüüpidena esineb kukrut, pähklikest ja luuvilja

Alamsugukonnad 
 Rosoideae – kibuvitsalised 
 Spiraeoideae – enelalised
Maloideae või Pomoideae – õunapuulised
Amygdaloideae või Prunoideae – ploomipuulised

Perekonnad Eestis 
Eesti pärismaises flooras on roosõielisi järgmistest perekondadest:
Agrimonia – maarjalepp
Alchemilla – kortsleht
Cotoneaster – tuhkpuu
Crataegus – viirpuu
Filipendula – angervaks
Fragaria – maasikas
Geum – mõõl
Malus – õunapuu
Potentilla – maran
Prunus – ploomipuu
Pyrus – pirnipuu
Rosa – kibuvits
Rubus – murakas
Sanguisorba – punanupp
Sorbus – pihlakas

Muud perekonnad

A
Acaena – oganupp
Adenostoma – punavits 
Amelanchier – toompihlakas
Aphanes – põldkortsleht 
Aremonia
Aria 
Aruncus – kitseenelas

B
Bencomia – benkoomia 
Brachycaulos

C
Cerocarpus
Chaenomeles – ebaküdoonia
Chamaebatia 
Chamaebatiaria 
Chamaemeles 
Chamaemespilus 
Chamaerhodos 
Cliffortia 
Coleogyne
Coluria
Cormus 
Cowania 
Cydonia – küdoonia

D
Dalibarda 
Dichotomanthes 
Docynia – dotsüünia 
Docyniopsis 
Dryas – drüüas 
Duchesnea – ebamaasikas
Eriobotrya – villpööris
Eriolobus 
Exochorda – õisenelas

F–G
Fallugia 
Gillenia – piiskenelas

H–I
Hagenia – hageenia
Hesperomeles
Heteromeles 
Holodiscus – ebaenelas
Horkelia 
Horkeliella
Ivesia

K–L
Kageneckia
Kelseya 
Kerria – kerria 
Leucosidea 
Lindleya 
Luetkea 
Lyonothamnus

M–N
Maddenia 
Malacomeles 
Margyricarpus
Mespilus – astelpihlakas 
Neillia – kobarenelas
Neviusia 
Nuttalia

O–P
Oemleria – ömleeria
Orthurus 
Osteomeles – kiviõunapuu 
Pentactina 
Peraphyllum 
Petrophytum – kaljuenelas 
Photinia – fotiinia
Physocarpus – põisenelas 
Polylepis – pilvepõõsas 
Potanina 
Poterium – mustnupp 
Prinsepia – prinseepia 
Pseudocydonia – põõsasküdoonia 
Purshia – pursia
Pyracantha – tuliastel 
Rhaphiolepis – nõelsoomuk
Rhodotypos – ebakerria

S
Sarcopoterium – okaskroon 
Sibbaldia – sibbaldia
Sibiraea – sinienelas
Sorbaria – pihlenelas 
Spenceria 
Spiraea – enelas 
Spiraeanthus – enelõis
Stephanandra – pärgenelas

T–X
Taihangia 
Tetraglochin 
Torminalis 
Vauquelinia – enel 
Waldsteinia – valdsteinia
Xerospiraea

Viited